text: Far fulgte sønnens kamp på Kiddesvej
  14 september 2017 kl. 21.01
  Michael Guldhammer blev dansk mester på cykel i 1989. I dag fulgte han sønnen Rasmus på den stejle Kiddesvej i Vejle.
  Rasmus Guldhammer blev nummer fire på kongeetapen på PostNord Danmark Rundt, som blev afgjort sidst på eftermiddagen. Far Guldhammer nåede også at være to andre steder på ruten inden opløbet i Vejle.
  - Jeg ved, at han satser meget på at gøre det godt her, så skal man selvfølgelig se det her, siger Michael Guldhammer til TV SYD. 
  Michael Guldhammer valgte aldrig at blive professionel som sønnerne Thomas og Rasmussen. Han føler alligevel, at cyklingen har givet ham mange store oplevelser.  Bl.a. på amatørlandsholdet.
  - Så jeg har aldrig fortrudt det.
  Man er altid mere oplagt, når det er i den by, man kommer fra, siger faren på toppen af Kiddesvej.
  Rasmus Guldhammer kom i mål som nummer fire  - seks sekunder efter vinderen.
  - Det var meget koldt, og jeg følte ikke lige, at jeg havde det sidste, siger den unge Guldhammer til TV SYD efter løbets afslutning.
  - Jeg er tilfreds, og jeg har et godt udgangspunkt til enkeltstarten i morgen, tilføjer han.
  PostNord Danmark Rundt slutter i Aarhus på lørdag. Ruten er i år lagt om, så afslutningen ligger i den jyske hovedstad i stedet for København.
  